કોડીનાર પંથકમાં છેલ્લા ત્રણ દિવસમાં દીપડાના હુમલાનો આ બીજો બનાવ બન્યો છે. બે દિવસ પહેલા અરણેજ ગામે દીપડાએ હુમલો કરી એક બાળકીને ઘાયલ કરી દેતા ત્યાં વન વિભાગે પાંજરા ગોઠવી દીધા છે. આ બનાવની હજુ શાહી સુકાય તે પહેલા કડવાસણ ગામે દીપડાએ એક બાળકીને ફાડી ખાધી અને અને બીજી બાળકીને ઘાયલ કરી દેતા સમગ્ર પંથકમાં હાહાકાર મચી ગયો છે. હવે રાત્રીનાં બદલે સમી સાંજના સુમારે હિંસક પ્રાણીઓનાં ગ્રામ્ય અને સીમ વિસ્તારોમાં આંટાફેરાથી લોકો ભયના માર્યા ખેતરે જવાનું ટાળી રહ્યા છે.